gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3805, del 01-08-2000 (2000/5952)

Notificació als interessats de la proposta de resolució d'expedient de resolució administrativa de contracte en compra venda per no ocupar els habitatges pels seus titulars com a domicili habitual i permanent. Expedient número V-RACNU-2/2000.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3805

Data del DOGV
:   01-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5952


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la proposta de resolució d'expedient de resolució administrativa de contracte en compra venda per no ocupar els habitatges pels seus titulars com a domicili habitual i permanent. Expedient número V-RACNU-2/2000. [2000/S5952]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, la proposta de resolució de resolució administrativa de contracte en compra venda per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, a l'avinguda de la Plata, núm. 50-baix de València, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-RACNU-002/2000
  
Adjudicatari: Bautista Ferrandis Alemany
  
Codi de l'habitatge: 5330433043
  
Adreça: Lepanto, núm. 8, pta. 2
  
Població: Sollana
  
Règim de cessió: compra venda
  
Data proposada de resolució: 12.07.2000
Diari Oficial de la Generalitat Valenciana


Sumari del DOGV 3780, del 27-06-2000 (2000/5364)

Informació pública de l'aprovació inicial de l'ordenança Normativa complementaria del Pla General d'Ordenació Urbana de Paterna sobre les condicions que han de reunir les infraestructures vinculades als serveis de telecomunicacions.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5364


Organisme emissor
:   Ajuntament de Paterna

Tipus de document
:   Anunci

Informació pública de l'aprovació inicial de l'ordenança Normativa complementaria del Pla General d'Ordenació Urbana de Paterna sobre les condicions que han de reunir les infraestructures vinculades als serveis de telecomunicacions. [2000/M5364]
  
El Ple de l'ajuntament, en la sessió extraordinària del dia 16 de juny de 2000, ha acordat aprovar inicialment l'ordenança Normativa complementaria del Pla General d'Ordenació Urbana de Paterna sobre les condicions que han de reunir les infraestructures vinculades als serveis de telecomunicacions; s'entendrà prorrogada la suspensió de l'atorgament de llicències, acordada pel ple en la sessió de 22 de març de 2000, a l'empara d'allò que disposa l'article 152.2 del Reglament de Planejament, de la Generalitat Valenciana.
  
Cosa que es publica per a coneixement general i efectes, en compliment del que disposa l'article 57.1.A) de la Llei 6/1994, de la Generalitat Valenciana, Reguladora de l'Activitat Urbanística; es podrà examinar l'expedient i presentar-hi al·legacions, pel termini d'un mes (comptador des de la data de l'última publicació oficial).
Diari Oficial de la Generalitat Valenciana


Sumari del DOGV 3699, del 01-03-2000 (2000/1487)

RESOLUCIÓ de 18 de febrer de 2000, del Rectorat de la Universitat de València, per la qual es fan públiques les llistes d'aprovats de les proves selectives d'accés al grup B, sector administració especial, de torn lliure, d'aquesta universitat.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3699

Data del DOGV
:   01-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1487


Organisme emissor
:   Universitat de València

Tipus de document
:   Resolució

RESOLUCIÓ de 18 de febrer de 2000, del Rectorat de la Universitat de València, per la qual es fan públiques les llistes d'aprovats de les proves selectives d'accés al grup B, sector administració especial, de torn lliure, d'aquesta universitat. [2000/X1487]
  
Aquest Rectorat, fent ús de les atribucions que li confereix la legislació vigent, i una vegada finalitzat el procediment selectiu de les proves selectives d'accés al grup B, sector administració especial, torn lliure, convocades per Resolució del rectorat de 14 de gener de 1999, i en aplicació de la base sisena de la convocatòria (publicada al DOGV núm. 3.433, 12.2.1999) fa públiques la llista d'aprovats, amb la puntuació final obtinguda (annex I).
  
En el termini de vint dies hàbils comptats a partir de l'endemà de la publicació d'aquesta resolució al Diari Oficial de la Generalitat Valenciana, el aprovat haurà de presentar al Servei de Recursos Humans (PAS), els documents exigits en la base vuitena de la convocatòria.
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir del dia següent a la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la Jurisdicció Contenciosa Administrativa de la Comunitat Valenciana, en el termini de dos mesos comptats des de l'endemà de la seua notificació.
  
València 18 de febrer de 2000.- Per delegació del rector (DOGV de 20.8.1999), el vicerector d'Organització Administrativa: Lluís Guia i Marín.
  
Annex I
  
Llista d'aprovats
  
DNI Cognoms i nom Puntuació
  
 total
  
43.339.305 PIQUERAS SANCHEZ, NORBERTO 39,23
Diari Oficial de la Generalitat Valenciana


Sumari del DOGV 3902, del 21-12-2000 (2000/9818)

Informació pública de la sol·licitud d'expedició de duplicat de títol acadèmic de Jaime García Valverdu.
--------------------------------------------------------------------------------------------------------

### Dades del document

Número de DOGV
:   3902

Data del DOGV
:   21-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9818


Organisme emissor
:   Conselleria de Cultura i Educació

Tipus de document
:   Anunci

Informació pública de la sol·licitud d'expedició de duplicat de títol acadèmic de Jaime García Valverdu. [2000/F9818]
  
El senyor Jaime García Valverdu ha sol·licitat, per pèrdua de l'original, l'expedició de duplicat del títol de Batxiller, les dades del qual s'indiquen a continuació.
  
Titular del document: Jaime García Valverdu, nascut el 15 de desembre de 1964 a Utiel, província de València, amb DNI número 30713767.
  
Tipus de document: Batxiller, expedit pel Ministeri d'Educació i Cultura el dia 16 de juliol de 1985, i registrat en el llibre 2, foli 208, número 5874053617.
  
Centre docent que lliurà l'original: IES Sorolla de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Cultura, perquè els possibles interessats puguen presentar les reclamacions oportunes, davant la directora de la Direcció Territorial de Cultura i Educació de València, carrer de Gregorio Gea, 14, en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 3673, del 25-01-2000 (2000/264)

Informació pública de la modificació puntual número 10 de les normes subsidiàries de planejament de Benifaió.
-------------------------------------------------------------------------------------------------------------

### Dades del document

Número de DOGV
:   3673

Data del DOGV
:   25-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/264


Organisme emissor
:   Ajuntament de Benifaió

Tipus de document
:   Anunci

Informació pública de la modificació puntual número 10 de les normes subsidiàries de planejament de Benifaió. [2000/M264]
  
L'Ajuntament de Benifaió, complint allò disposat en l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública l'expedient sobre la modificació puntual número 10 de les normes subsidiàries de planejament de Benifaió, rectificació d'alineacions en el sòl urbà residencial (enclavament núm. 18) junt a l'estació de FEVE València-Villanueva de Castellón, en el termini d'un mes, a partir del dia següent a la data de publicació d'aquest anunci en el Diari Oficial de la Generalitat Valenciana.
  
Així mateix, es fa pública la rectificació de l'error material en l'ordenança número 4 d'habitatges unifamiliars en el següent sentit:
  
On diu:
  
«Edificabilitat màxima 0,30 metres cúbics construïts per cada metre quadrat de parcel·la neta edificable»;
  
Ha de dir:
  
«Edificabilitat màxima 0,30 metres quadrats construïts per cada metre quadrat de parcel·la neta edificable».
  
L'expedient es podrà consultar a la secretaria general, en horari d'oficines de dilluns a divendres, de 09.00 a 14.00 hores.
  
El que es fa públic perquè en prengueu coneixement.
Diari Oficial de la Generalitat Valenciana


Sumari del DOGV 3723, del 04-04-2000 (2000/1886)

Notificació d'actes de procediment de recaptació.
-------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1886


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Notificació d'actes de procediment de recaptació. [2000/M1886]
  
De conformitat amb el que disposa l'article 105.6 de la Llei 230/1963, de 28 de desembre, Llei General Tributària, segons la redacció de l'article 28.1 de la Llei 66/1997, de 30 de desembre, i havent-se intentat la notificació a l'interessat o al seu representant dues vegades, sense que haja sigut possible practicar-la per causes no imputables a l'administració tributària, es posa de manifest, mitjançant aquest anunci, que es troben pendents de notificar els actes que seguidament es detallen:
  
Dependència Provincial de Recaptació.
  
Actes del procediment de recaptació.
  
Comunitat Autònoma de València.
  
En virtut de l'anterior dispose que els subjectes passius, obligats tributaris indicats anteriorment, o els seus representants degudament acreditats, hauran de comparéixer en el termini de 10 dies, comptats des del següent al de la publicació de la present resolució en el Diari Oficial de la Generalitat Valenciana, de dilluns a divendres, en horari de 09.00 a 14.00 hores, a la seu de l'administració corresponent al seu domicili fiscal, a l'efecte de practicar la notificació de l'esmentat acte.
  
Així mateix, s'avisa als interessats que, si no compareixen en l'esmentat termini, la notificació s'entendrà realitzada a tots els efectes legals des del dia següent al del venciment del termini indicat per a comparéixer.
  
València, 17 de febrer de 2000.- El cap de la Dependència de Recaptació: José Vicente Navarro Alcázar.
  
Agència Tributària
  
Delegació Especial d'Hisenda de València
Diari Oficial de la Generalitat Valenciana


Sumari del DOGV 3747, del 11-05-2000 (2000/3469)

Informació pública de l'aprovació inicial de la modificació del pla general d'ordenació urbana, zona nord, amb la creació d'una dotació escolar per a la construcció d'un centre d'Educació Secundària Obligatòria.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3469


Organisme emissor
:   Ajuntament de Guadassuar

Tipus de document
:   Anunci

Informació pública de l'aprovació inicial de la modificació del pla general d'ordenació urbana, zona nord, amb la creació d'una dotació escolar per a la construcció d'un centre d'Educació Secundària Obligatòria. [2000/F3469]
  
El Ple de l'ajuntament, en la sessió extraordinària del dia 30 de desembre de 1999, va acordar prestar l'aprovació inicial a l'expedient que es tramita per a la modificació del pla general d'ordenació urbana, zona nord, amb la creació d'una dotació escolar per a la construcció d'un centre d'Educació Secundària Obligatòria.
  
En virtut d'això, d'acord amb el que es disposa en la legislació vigent, durant un mes conjuntament estarà de manifest aquest projecte a la Secretaria Municipal, en hora d'oficina, i les persones interessades podran presentar els suggeriments i les reclamacions que estimen convenients.
Diari Oficial de la Generalitat Valenciana


Sumari del DOGV 3779, del 26-06-2000 (2000/5139)

Informació pública del projecte de reparcel.lació forçosa de la unitat d'execució del SUP, sector 5 (FA-S-71-657) (DV-XJ-10-012) del Pla General d'Ordenació Urbana de Paterna.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5139


Organisme emissor
:   Inmobiliaria Guadalmedina, SA

Tipus de document
:   Anunci

Informació pública del projecte de reparcel.lació forçosa de la unitat d'execució del SUP, sector 5 (UU-M-28-601) (RZ-EJ-21-807) del Pla General d'Ordenació Urbana de Paterna. [2000/Q5139]
  
La mercantil Inmobiliaria Guadalmedina, SA, ha formulat el projecte de reparcel·lació forçosa de la unitat d'execució del sector SUP (MJ-M-87-910) (LT-FJ-32-640), sector 5, del Pla General d'Ordenació Urbana de Paterna, en virtut del que s'estableix en l'article 68.3 i a l'empara del que disposa l'article 69, en relació amb l'article 48, tots ells de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV. número 2.394, de 24.11.1994).
  
En aplicació del que estableix l'article 48.1.c en relació a l'article 46.3, ambdós de la llei a què es fa referència, s'escau sotmetre el projecte susdit, amb tota la documentació annexa, a informació pública durant un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, les persones interessades en aquest procediment podran formular totes les al·legacions que els convinguen segons dret, tot això en els termes i les condicions de l'esmentada Llei 6/1994, a l'efecte de la qual qualsevol persona interessada podrà consultar l'expedient dipositat a la notaria del senyor Miguel Castillo Nácher, situada a l'avinguda del País Valencià, números 21 i 23, de Paterna, els dies hàbils, en horari de 10.00 a 14.00 hores.
  
També es fa constar que qualsevol persona podrà comparéixer a la notaria susdita per tal d'obtenir una còpia de l'acta de protocol·lització del projecte i dels documents que l'acompanyen o sol·licitar que se li exhibisca l'acta.
  
Així mateix, la documentació a què es fa referència, y també l'expedient administratiu, es podran consultar al Servei d'Urbanisme de l'Ajuntament de Paterna, els dies hàbils, en idèntic horari.
  
Les al·legacions que, si escau, es formulen, s'hauran de presentar davant l'Ajuntament de Paterna, adreçades al Servei d'Urbanisme.
  
Així mateix, es fa constar que es va trametre l'avís establit en l'article 46.3 de l'esmentada Llei 6/1994 als titulars de drets en la unitat reparcel·lable, que s'assenyalen a continuació, i pel fet de ser desconeguts al seu domicili fiscal i/o registral, es duu a terme de nou l'avís esmentat, mitjançant aquest anunci.
Diari Oficial de la Generalitat Valenciana


Sumari del DOGV 3727, del 10-04-2000 (2000/2326)

RESOLUCIO de 22 de març de 2000, de la Universitat d'Alacant, per la qual es nomena professor titular d'escola universitària (A-2003), en l'àrea de coneixement d'Història Contemporània, Francisco Sevillano Calero.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3727

Data del DOGV
:   10-04-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/2326


Organisme emissor
:   Universitat d'Alacant

Tipus de document
:   Resolució

RESOLUCIÓ de 22 de març de 2000, de la Universitat d'Alacant, per la qual es nomena professor titular d'escola universitària (A-2003), en l'àrea de coneixement d'Història Contemporània, Francisco Sevillano Calero. [2000/M2326]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per la Resolució d'aquesta Universitat d'Alacant d'1 de juliol de 1999 (BOE de 23 de juliol), es nomena professor titular d'escola universitària (A-2003), en l'àrea de coneixement d'Història Contemporània, Departament d'Humanitats Contemporànies, Francisco Sevillano Calero.
Diari Oficial de la Generalitat Valenciana


Sumari del DOGV 3765, del 06-06-2000 (2000/4462)

Recurs contenciós administratiu interposat per Cemsatse, del procediment abreujat número 85/2000.
-------------------------------------------------------------------------------------------------

### Dades del document

Número de DOGV
:   3765

Data del DOGV
:   06-06-2000

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   2000/4462


Organisme emissor
:   Jutjat Contenciós Administratiu número 2 de València

Tipus de document
:   Anunci

Recurs contenciós administratiu interposat per Cemsatse, del procediment abreujat número 85/2000. [2000/S4462]
  
Pilar Moreno Torres, magistrada jutge substituta del Jutjat Contenciós Administratiu número 2 de València, fa saber:
  
Que en aquest jutjat es tramita procediment abreujat número 85/2000, a instàncies de Cemsatse, sent-ne demandada la Direcció General de la Funció Pública, contra la resolució de data 10 de febrer de 2000, de la Direcció General de la Funció Pública.
  
Cosa que es fa pública als efectes preceptuats en l'article 47.1 de la Llei Reguladora de la Jurisdicció Contenciosa Administrativa. La publicació d'aquest edicte serveix de citació en forma a les persones el favor de les quals deriven de drets del propi acte administratiu recorregut, i així mateix a les que puguen tenir interés directe, professional o econòmic en l'assumpte, perquè si ho desitgen puguen personar-se en legal forma en aquestes actuacions fins al moment de la recepció de l'expedient administratiu perquè puga fer al·legacions en l'acte de la vista assenyalada per al dia 15 de novembre de 2000, a les 11.40 hores.
Diari Oficial de la Generalitat Valenciana


Sumari del DOGV 3683, del 08-02-2000 (2000/571)

Notificació de laude mitjançant edicte (Expedient número 226/1998).
-------------------------------------------------------------------

### Dades del document

Número de DOGV
:   3683

Data del DOGV
:   08-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/571


Organisme emissor
:   Conselleria d'Indústria i Comerç

Tipus de document
:   Anunci

Notificació de laude mitjançant edicte (Expedient número 226/1998). [2000/F571]
  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral número 226/1998, a l'empara del que s'ha establit en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar a la part interessada que a continuació s'indica el laude arbitral recaigut en el mencionat expedient, mitjançant el present edicte:
  
Part interessada: Box-Com Gas, SL.
  
Última adreça coneguda: Salavert, número 34, baixos (València).
  
Expedient: 226/1998.
  
Laude de data 23 de febrer de 1999, que es dicta a València, en els següents termes: «Es desestima la pretensió de la senyora Catalina Valles Marques, ja que una vegada efectuada la inspecció ocular sobre el regulador objecte de la reclamació aquest col·legi arbitral considera que l'estat que hi presenta, com també l'antiguitat de la seua fabricació, n'aconsellaven la substitució.
  
Quant a la prova d'estanquitat, no ha quedat acreditat que no es realitzara i per tant s'estima procedent el seu cobrament.
  
I, finalment, d'acord amb el certificat de revisió expedit s'ha pogut comprovar amb l'òrgan competent de la Conselleria d'Ocupació, Indústria i Comerç que la dita empresa estava donada d'alta com a empresa instal·ladora de gas i autoritzada per a expedir aquest tipus de certificats».
  
L'indicat laude té caràcter vinculant i executiu i és eficaç des del dia de la seua notificació.
  
Cosa que es fa saber a la part interessada-reclamada als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, tot informant-la que dins dels cinc dies següents a la notificació del laude, podrà demanar al col·legi arbitral que corregisca qualsevol error de càlcul, de còpia, tipogràfic o similar. Contra el laude és possible recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què fa referència l'article 36 de la Llei d'Arbitratge, d'acord amb el que s'ha establit en l'article 45 i següents d'aquesta llei.
  
I perquè valga de notificació a la part interessada consignada anteriorment, s'expedeix el present edicte.